SAVJETOVANJE S JAVNOŠĆU
o Prijedlogu Pravilnika o provedbi postupka jednostavne nabave
Osnovne škole Zmajevac.


Osnovna škola Zmajevac provodi savjetovanje s javnošću o Prijedlogu Pravilnika o provedbi postupaka jednostavne nabave Osnovne škole Zmajevac.
Savjetovanje traje 24 dana, a provodi se od 17.07.2026. do 09.08.2026.

Cilj savjetovanja je prikupljanje primjedbi i prijedloga javnosti te se stoga pozivaju svi zainteresirani da svoje primjedbe i prijedloge na Prijedlog Pravilnika o provedbi postupaka jednostavne nabave Osnovne škole Zmajevac dostave na Obrascu sudjelovanja u savjetovanju u navedenom roku trajanja savjetovanja.

Obrazloženje

Donošenje novog Pravilnika o provedbi postupaka jednostavne nabave Osnovne škole Zmajevac predlaže se radi potrebe usklađivanja s Izmjenama i dopunama Zakona o javnoj nabavi (Narodne novine broj 48/26), kao i radi prilagodbe postupaka jednostavne nabave novim funkcionalnostima Elektroničkog oglasnika javne nabave Republike Hrvatske (skraćeno: EOJN RH).
Savjetovanje se provodi u kraćem trajanju od 30 dana zbog zakonske obveze usklađivanja Pravilnika o provedbi postupaka jednostavne nabave najkasnije do 16. kolovoza 2026. te potrebe da Školski odbor, nakon završetka savjetovanja, razmotri Izvješće o savjetovanju s javnošću i pravodobno usvoji Pravilnik o provedbi postupaka jednostavne nabave Osnovne škole Zmajevac.

Prilozi:
1. Prijedlog Pravilnika o provedbi postupaka jednostavne nabave
2. Obrazac sudjelovanja u savjetovanju
